  Майя Бывальцева Удмуртиысь лулчеберетъя но туризмъя министерствоын лулчеберетъя муниципал юртъёсты тупатъян понна куриськонъёсты кутон йылпумъяськиз. 2018-тӥ арын элькунын 30 ужъюртъёсты тупатъяны чакламын. Со сярысь ивортэ министерстволэн пресс-службаез. 2017-тӥ арын лулчеберетъя 20 юртъёс тупатъямын, нош 2018-тӥ арын эшшо 30-зэ выльдыны чакламын! Озьы ик лулчеберетъя 12 юртъёслы 6 миллион 271 сюрс манет тыр тӥрлык басьтэмын. Удмуртиысь лулчеберетъя но туризмъя министерстволэн пресс-службаез«Единая Россия» партилэн «Интыысь лулчеберетъя юрт» ӵектосаз таяз арын пыриськон понна куриськонъёсты элькунысь 26 муниципал кылдытэтъёс сётӥзы. 2018-тӥ арын субсидилэн быдӟалаез 36 миллион 149 сюрс манет луоз, кылем арен ӵошатыса, со 1,5 миллион манетлы тросгес. Тодэ вайытом, 2017-тӥ арын тупатъян ужъёс Алнаш, Вавож, Балезино, Вотка, Грак, Дэри, Дэбес, Камбарка, Кияса, Каракулино, Красногорск, Пичи Пурга, Сарапул, Можга, Сьӧлта, Сюмси, Юкаменск, Ува, Яр, Якшур-Бӧдья ёросъёсын но Можгаын быдэстэмын. Тегъёс: Лулчеберет Удмуртия тупатъянужъёс Лулчеберетъянотуризмъяминистерство  